Le portugeses se establiva in Macao inter 1554 e 1557, durante le Era del Discoperimentos Portugese initiate per le Prince Henrique “le Navigator”. Le prime homine a cercar le portos chinese in le sud-est del China esseva Jorge Alvares, in 1513. Post iste visita sequeva le establimento in le area de multe commerciantes portugese. Iste commercio esseva consolidate in Macao, que disveloppava le virtual monopolio commercial inter China e Japon e inter iste duo paises e Portugal e le resto de Europa.